Notum sit omnibus futuris et presentibus, quod Hugo, dux Burgundie et Falco de Reun, Deo et S. Marie de Firmitate et monachis ibidem perpetuo Deo famulantibus laudaverunt et concesserunt quicquid in territorio de Gibriaci possent adquirere, gratis vel emptione, coram vicinis ejusdem loci. Quod ejusdem filii Falconis de Reun post decessum illius, Galterius cognomento sine terra, et Falco de Gerge, coram domino Galterio Cabilonensis episcopo, laudaverunt et concesserunt. Addiderunt etiam hoc, ut quicquid pater eorum in vita sua prefatis monachis dederat, vel concesserat, ratum et sine ulla calumnia perpetuo eis maneret. Hujus rei testes sunt hii: Petrus, capellanus Gibriaci, Hugo de Dalmarei, Robertus de Dracei, Guichardus prepositus Gibriaci, Bernardus censuarius, Adoinus, Petrus Baraldus de Cabilone, Robertus de Marne, Bertrannus de Saudun, Raimundus Gumbez, Humbertus de Fontanis, Hugo frater ejus.